Jeg er dybt chokeret og forfærdet over CODAN og deres forretning. Jeg er ejer af en lille virksomhed og jeg har været kunde hos CODAN siden 2013 (ansvarsforsikring og lovpligtig arbejdsskadeforsikring). Jeg har altid betragtet mig selv som en god kunde (altid betalt til tiden og ingen skader), men det viste sig dog, at CODAN ikke betragter mig som en god eller tilstrækkeligt vigtig kunde. 
Da jeg startede virksomheden, havde jeg kun én deltidsansat, men de seneste år er virksomheden vokset, og jeg beskæftiger nu fire medarbejdere, stigende til fem i maj. Ingen af mine medarbejdere er på fuld tid, og da jeg gerne vil være fleksibel overfor mine medarbejdere arbejder nogle af dem kun 2 timer om ugen, men vi tilpasser os og vores kunder er tilfredse. Regner man det samlede antal timer om måneden giver det cirka 220 i gennemsnit, hvilket jeg oplyste til rådgiveren fra CODAN i forbindelse om en forsikringsregulering. 
Indtil nu har jeg betalt 4660 kroner i præmie om året for 0,5 årsværk for den lovpligtige arbejdsskadeforsikring, hvilket naturligvis ville blive dyrere med flere medarbejdere. Her bliver jeg overrasket, da rådgiveren fra CODAN mener at jeg skal betale 19 494.92 kr om året, hvilket er mere end 4 gange højere end den gamle præmie, og en stigning på 33% pr fuldtidsansat medarbejder. Dette undrer mig da jeg endnu ikke har haft en skade der krævede forsikringens hjælp. Jeg endnu til gode at forstå hvordan de har beregnet dette beløb, idet de ikke kunne svare mig da jeg d. 8/6-2016 henvendte mig for en uddybning. Vi aftalte at de skulle ringe mig op om fredagen (d. 10/6-2016), men jeg kom til at vente forgæves. Jeg forsøgte derfor at kontakte dem igen telefonisk mandag d. 13/6-2016, hvor de lovede at give min besked videre og bad mig om at vente på et opkald samme dag, hvor jeg dog endnu engang ikke blev kontaktet, og i øvrigt pr. dags dato (16/6-2016) endnu ikke er blevet ringet op. Jeg sidder tilbage med en følelse af at jeg og mine medarbejdere ikke er en stor og vigtig nok kunde til at blive taget alvorligt af CODAN, og at jeg ikke kan få hjælp såfremt der bliver lavet en regnefejl der er til CODANS fordel. Under normale omstændigheder ville man forvente at enhedsprisen pr. forsikringsenhed faldt, hvilket er tilfældet i langt de fleste forsikringstilbud. CODAN har dog, som nævnt, valgt at hæve prisen med mere end 30% pr fuldtidsansat medarbejder uden varsel. Andre forsikringsselskaber jeg har kontaktet tilbyder mig samme forsikring for ca. den halve pris af hvad CODAN forlanger, men kontrakten kan kun opsiges pr. 1. januar, hvorfor jeg er stavnsbundet til den højere pris resten af året.
Jeg finder det helt naturligt at der sker en præmieforhøjelse når man forsikrer flere medarbejdere, men det er mig uforståeligt at prisen skal være den dobbelte af hvad andre selskaber forlanger. Samtidigt er det mig uklart hvorfor CODAN ikke længere ønsker mig som kunde, idet en sådan prisstigning vil ødelægge mine muligheder for at drive mit firma. Jeg finder deres håndtering af sagen i forbindelse med præmieforhøjelsen og efterfølgende manglende kommunikation ganske urimelig, og jeg forstår ikke at det kan være lovligt på den måde at hæve prisen så markant uden at jeg har mulighed for at takke nej. Hvis jeg behandlede mine kunder på samme måde, ville jeg hurtigt stå uden kunder. Jeg sidder tilbage med følelsen af at CODANS afdeling for små kunder er blevet oprettet med henblik på at eliminere små virksomheder.

Hvis nogle fra CODAN skulle læse dette og ønske at kontakte mig, så er mine kontaktoplysninger her:
Rengøring&Hjemmeservice, Kolding, v/Nadina Zukova, 501464184